CELEX: 32018R0553
Language: et
Date: 2018-04-03 00:00:00
Title: Komisjoni rakendusmäärus (EL) 2018/553, 3. aprill 2018, teatavate kaupade klassifitseerimise kohta kombineeritud nomenklatuuris

10.4.2018   
               
               
                  ET
               
               
                  Euroopa Liidu Teataja
               
               
                  L 92/1
               
            KOMISJONI RAKENDUSMÄÄRUS (EL) 2018/553,
      3. aprill 2018,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, (1) millega kehtestatakse liidu tolliseadustik, eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 3. aprill 2018
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendused
                  
               
                     (1)
                  
                  
                     (2)
                  
                  
                     (3)
                  
               
                     Toode, mis koosneb kahest klambritega koos hoitavast torust, kogupikkusega umbes 150 cm ja kummagi toru läbimõõduga umbes 0,8 cm. Keevitatud torud on valmistatud alumiiniumisulamist.
                     Toode on kavandatud kasutamiseks mootorsõidukis jahutusvedeliku juhtimiseks mootorist soojusvahetisse sõiduki armatuurlaua all.
                     Vt fotot (*1).
                  
                  
                     7608 20 20 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7608 , 7608 20  ja 7608 20 20  sõnastusega.
                     Toodet ei või klassifitseerida CN-koodi 8415 90 00  alla kui kliimaseadme osa, CN-koodi 8419 90 85  alla kui materjalide termiliseks töötluseks kasutatavate masinate muud osa ega CN-koodi 8708 91 99  alla kui mootorsõiduki radiaatori osa, sest toodet ei või tema objektiivsete omaduste põhjal pidada üksnes või peamiselt selliste toodetega kasutamiseks sobivaks (vt XVI jaotise märkuse 2 punkt b ja XVII jaotise märkus 3).
                     Seega tuleb toode klassifitseerida CN-koodi 7608 20 20  alla kui alumiiniumisulamist keevitatud alumiiniumtoru.
                  
               
            (*1)  Foto on üksnes illustreeriv.